Document ID: 32006D0127

ROZHODNUTIE KOMISIE
z 2. februára 2006,
ktorým sa schvaľuje technický akčný plán na zlepšenie poľnohospodárskej štatistiky na rok 2006
[oznámené pod číslom K(2005) 6068]
(2006/127/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 96/411/ES z 25. júna 1996 o zlepšení poľnohospodárskej štatistiky Spoločenstva (1), a najmä na jeho článok 4 ods. 1 a článok 6 ods. 2,
keďže:
(1)
V súlade s rozhodnutím 96/411/ES Komisia každý rok vypracúva technický akčný plán pre poľnohospodársku štatistiku.
(2)
V súlade s rozhodnutím 96/411/ES Spoločenstvo prispieva na náklady, ktoré vznikli členským štátom pri prispôsobovaní ich národných systémov poľnohospodárskej štatistiky alebo na náklady na prípravné práce súvisiace s novými alebo rastúcimi potrebami, ktoré sú súčasťou technického akčného plánu.
(3)
Na implementáciu príslušných politík Spoločenstva je nevyhnutné zlepšiť a rozvíjať štatistické informácie o rozvoji vidieka. Toto je hlavnou oblasťou ročného akčného plánu.
(4)
Je potrebné konsolidovať systém poľnohospodárskej štatistiky a pokračovať v činnosti podporovanej predchádzajúcimi akčnými plánmi v oblasti registrov fariem a v oblasti malých fariem.
(5)
Opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
PRIJALA TOTO ROZHODNUTIE:
Článok 1
Technický akčný plán na zlepšenie poľnohospodárskej štatistiky na rok 2006 (TAPAS 2006), ako je stanovený v prílohe, sa schvaľuje.
Článok 2
Toto rozhodnutie je určené členským štátom.
V Bruseli 2. februára 2006

Labels: 19
6